Neuvoston asetus (ETY) N:o 2139/92, annettu 23 päivänä heinäkuuta 1992, entisen Jugoslavian aseellisen selkkauksen uhreille osoitettujen maataloustuotteiden toimittamista koskevista hätätoimenpiteistä



Virallinen lehti nro L 214 , 30/07/1992 s. 0008 - 0009

Suomenk. erityispainos Alue 11 Nide 19 s. 0240

Ruotsink. erityispainos Alue 11 Nide 19 s. 0240



NEUVOSTON ASETUS (ETY) N:o 2139/92, annettu 23 päivänä heinäkuuta 1992, entisen Jugoslavian aseellisen selkkauksen uhreille osoitettujen maataloustuotteiden toimittamista koskevista hätätoimenpiteistä EUROOPAN YHTEISÖJEN NEUVOSTO, joka ottaa huomioon Euroopan talousyhteisön perustamissopimuksen, ottaa huomioon vilja-alan yhteisestä markkinajärjestelystä 29 päivänä lokakuuta 1975 annetun neuvoston asetuksen (ETY) N:o 2727/75(1), ja erityisesti sen 7 artiklan 5 kohdan sekä 8 artiklan, ottaa huomioon maito- ja maitotuotealan yhteisestä markkinajärjestelystä 27 päivänä kesäkuuta 1968 annetun neuvoston asetuksen (ETY) N:o 804/68(2), ja erityisesti sen 6 artiklan 6 kohdan sekä 7 artiklan 4 kohdan, ottaa huomioon naudanliha-alan yhteisestä markkinajärjestelystä 27 päivänä kesäkuuta 1968 annetun neuvoston asetuksen (ETY) N:o 805/68(3) , ja erityisesti sen 6 artiklan 5 kohdan sekä 7 artiklan 2 kohdan, ottaa huomioon hedelmä- ja vihannesalan yhteisestä markkinajärjestelystä 18 päivänä toukokuuta 1972 annetun neuvoston asetuksen (ETY) N:o 1035/72(4) , ja erityisesti sen 35 artiklan, ottaa huomioon hedelmä- ja vihannesjalosteiden yhteisestä markkinajärjestelystä 24 päivänä helmikuuta 1986 annetun neuvoston asetuksen (ETY) N:o 426/86(5), ja erityisesti sen 8 artiklan 3 ja 6 kohdan, ottaa huomioon riisin yhteisestä markkinajärjestelystä 21 päivänä kesäkuuta 1976 annetun neuvoston asetuksen (ETY) N:o 1418/76(6), ja erityisesti sen 5 artiklan, ottaa huomioon rasva-alan yhteisestä markkinajärjestelystä 22 päivänä syyskuuta 1966 annetun neuvoston asetuksen N:o 136/66/ETY(7), ja erityisesti sen 12 artiklan 2 kohdan a alakohdan ja 3 kohdan, ottaa huomioon komission ehdotuksen, sekä katsoo, että tiettyjen maataloustuotteiden markkinoilla voi vallita sellainen tuotantotilanne, että kyseisten tuotteiden jakelu on mahdollista erityisin edellytyksin, Euroopan neuvoston 26 ja 27 päivänä kesäkuuta 1992 tekemien päätelmien täytäntöönpanemiseksi tärkeän lisäavun toimittamisesta entisen Jugoslavian aseellisen selkkauksen uhreille on säädettävä maataloustuotteiden toimittamisesta tämän väestön ravitsemistilanteen parantamiseksi; komissio voi voimassa olevan sääntelyn mukaisesti toteuttaa tiettyjä tuotteita koskevat tarpeelliset toimenpiteet, ja komissio vahvistaa tässä asetuksessa säädetyn toimenpiteen yksityiskohtaiset täytäntöönpanosäännöt, ON ANTANUT TÄMÄN ASETUKSEN: 1 artikla Tässä asetuksessa säädettyjen ehtojen mukaisesti toteutetaan hätätoimenpide tiettyjen, väliintulotoimenpiteillä hankittujen elintarvikkeiden ilmaiseksi toimittamiseksi entisen Jugoslavian aseellisen selkkauksen uhreille. Toimenpiteen kustannukset rajoitetaan 35 miljoonaan ecuun, jotka otetaan Euroopan yhteisöjen yleistalousarvioon. 2 artikla 1. Tuotteet voidaan toimittaa joko jalostamattomina tai jalostettuina. 2. Toimenpide voi myös koskea elintarvikkeita, jotka on saatu vaihtamalla kaupallisesti interventiovaraston tuotteita samaan tuoteryhmään kuuluvia elintarvikkeita vastaan. 3. Toimituskulut, mukaan lukien kuljetus ja tarpeen tullen jalostus, määrätään tarjouskilpailussa, tai kiireellisyyssyistä yhden tarjouksen menettelyllä. 4. Asianomaisille tuotteiden toimittajille korvataan tuotteiden toimittamisesta aiheutuneet kulut, joista todisteena on tuotteiden saapuminen ennalta määrättyyn toimituspaikkaan. 5. Jakelukustannukset katetaan tavanomaisten hätäapumenettelyjen mukaisesti. 6. Tämän asetuksen mukaisesti toimitetuista tuotteista ei makseta vientitukea eivätkä ne kuulu valuutan tasausmaksua koskevien järjestelyjen alaan. 3 artikla 1. Komissio vastaa toimenpiteen toteuttamisesta. 2. Yksityiskohtaiset säännöt tämän asetuksen soveltamisesta annetaan asetuksen (ETY) N:o 2727/75 26 artiklassa tai asetusten (ETY) N:o 804/68, (ETY) N:o 805/68, (ETY) N:o 1035/72, (ETY) N:o 426/86, (ETY) N:o 1418/76 ja N:o 136/66/ETY vastaavissa artikloissa säädettyä menettelyä noudattaen. 4 artikla Komissio vastaa jakelutoimenpiteiden valvonnasta. 5 artikla Tämä asetus tulee voimaan päivänä, jona se julkaistaan Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 23 päivänä heinäkuuta 1992. Neuvoston puolesta Puheenjohtaja John COPE (1) EYVL N:o L 281, 1.11.1975, s. 1. Asetus sellaisena kuin se on viimeksi muutettuna asetuksella (ETY) N:o 674/92 (EYVL N:o L 73, 19.3.1992, s. 7). (2) EYVL N:o L 148, 28.6.1968, s. 13. Asetus sellaisena kuin se on viimeksi muutettuna asetuksella (ETY) N:o 816/92 (EYVL N:o L 86, 1.4.1992, s. 83). (3) EYVL N:o L 148, 28.6.1968, s. 24. Asetus sellaisena kuin se on muutettuna asetuksella (ETY) N:o 1628/91 (EYVL N:o L 150, 15.6.1991, s. 16). (4) EYVL N:o L 118, 20.5.1972, s. 1. Asetus sellaisena kuin se on muutettuna asetuksella (ETY) N:o 1196/92 (EYVL N:o L 122, 7.5.1992, s. 3). (5) EYVL N:o L 49, 27.2.1986, s. 1. Asetus sellaisena kuin se on muutettuna asetuksella (ETY) N:o 1943/91 (EYVL N:o L 175, 4.7.1991, s. 1). (6) EYVL N:o L 166, 25.6.1976, s. 1. Asetus sellaisena kuin se on muutettuna asetuksella (ETY) N:o 674/92 (EYVL N:o L 73, 19.3.1992, s. 7). (7) EYVL N:o 172, 30.9.1966, s. 3025/66. Asetus sellaisena kuin se on muutettuna asetuksella (ETY) N:o 2046/92 (EYVL N:o L 215, 30.7.1992, s. 1).